# Пускане в експлоатация

##

С помощта на превключвателя (10) можете да сменяте посоката на въртене на електро‌инструмента. Това обаче не е възможно при натиснат пусков прекъсвач (11).

Въртене надясно: За пробиване и завиване на винтове натиснете превключвателя за посоката на въртене (10) до упор наляво.

Въртене наляво: За развиване на винтове натиснете превключвателя за посоката на въртене (10) до упор надясно.

##

За включване на електроинструмента натиснете и задръжте пусковия прекъсвач (11).

Светодиодът (8) свети при частично или напълно натиснат пусков прекъсвач (11) и при неблагоприятни светлинни условия подобрява видимостта в зоната на работа.

За да изключите електроинструмента, отпуснете пусковия прекъсвач (11).

##

Можете безстепенно да регулирате скоростта на въртене на електроинструмента по време на работа в зависимост от силата на натиска върху пусковия прекъсвач (11).

По-лек натиск върху пусковия прекъсвач (11) води до по-ниска скорост на въртене. С увеличаване на натиска нараства и скоростта на въртене.

##

С помощта на пръстена за настройка на въртящия момент (3) можете да настроите предварително необходимия въртящ момент на 20 степени. При правилно настройване работният инструмент спира, когато винтът бъде завит плътно в детайла, респ. при достигане на настроения въртящ момент. На позиция съединителят е деактивиран, напр. за режим пробиване.

При развиване на винтове изберете по‑висока степен на въртящия момент, респ. поставете пръстена върху символа .

##

- Можете да превключвате предавките с превключвателя (5) в покой или докато електроинструментът работи. Все пак това не трябва да се прави под пълно натоварване или при максимална скорост на въртене.

I предавка:

Нисък диапазон на скоростта на въртене; при работа със свредла с голям диаметър или при завиване.

II предавка:

Висока скорост на въртене; за пробиване със свредла с малък диаметър.

##

## UniversalDrill 18V-60:

Завинтване

Настройте пръстена за предварителен избор на въртящия момент (3) на желания въртящ момент.

Пробиване

Поставете пръстена за настройка на избор на въртящ момент (3) върху символа "Пробиване".

## UniversalImpact 18V-60:

Завинтване

Поставете пръстена за предварителен избор на режима на работа (4) върху символа "Завинтване".

Настройте пръстена за предварителен избор на въртящия момент (3) на желания въртящ момент.

Пробиване

Поставете пръстена за предварителен избор на режима на работа (4) върху символа "Пробиване".

Ударно пробиване

Поставете пръстена за предварителен избор на режима на работа (4) на символа "Ударно пробиване".

##

Когато пусковият прекъсвач (11) не е натиснат, валът на електроинструмента, а с това и патронникът (1), са блокирани.

Това позволява завиването на винтове също и при изхабена акумулаторна батерия (7), респ. използването на електроинструмента като обикновена отвертка.

##

При ползване съобразно предназначението и инструкциите в това ръководство електроинструментът не може да бъде претоварен. При твърде голямо натоварване или при надхвърляне на допустимата температура на акумулаторната батерия електронното управление изключва електроинструмента, докато температурата на батерията попадне отново в оптималния температурен диапазон за работа.